Finland’s education | Karim74's Weblog
Mar 2016	Leave a Comment	Finland’s education	உலகில் தலைசிறந்த கல்வியில் பின்லாந்து முதல் இடத்தில் உள்ளது. அப்படி என்னதான் இருக்கிறது பின்லாந்து கல்வி முறையில் ?
* பின்லாந்தில் எல்கேஜி, யுகேஜி எல்லாம் கிடையாது. 7 வயது வரை ஜாலியாக வீட்டில் குழந்தைகள் விளையாடலாம். அதற்குப் பின்புதான் பள்ளியில் சேர்த்துக் கொள்வார்கள். அதனால் ஏழு வயது வரை குழந்தைகள் தாங்கள் கண்டதை, கேட்டதை வைத்து அறிவை வளர்த்துக் கொள்கிறார்கள்.
* அப்படியே பள்ளிக்குப் போனாலும் பாடப்புத்தகங்களை மட்டும் படித்து மனப்பாடம் செய்யப் பழக வேண்டியதில்லை. இசை, ஓவியம், விளையாட்டு என்று எதில் குழந்தைகளுக்கு ஆர்வமோ அதையும் சேர்த்துப் படித்துக் கொள்ளலாம். * ஃபர்ஸ்ட் ரேங்க்… 20 ஆவது ரேங்க்… என்று ரேங்க் எல்லாம் போட்டு மாணவர்களின் மனதில் தாழ்வு மனப்பான்மையை அங்கே விதைப்பதில்லை.
* கூடப் படிப்பவனை போட்டியாக யாரும் நினைப்பதில்லை.
* பள்ளியிலும் பாடங்களைப் படித்துவிட்டு, வீட்டுக்கு வந்தால் வீட்டுப் பாடம் என்று எப்போதும் டென்ஷனில் நம் ஊர் குழந்தைகள் இருப்பதுபோல பின்லாந்து நாட்டுக் குழந்தைகள் இருப்பதில்லை. ஏனெனில் அங்கே வீட்டுப் பாடமே தரப்படுவதில்லை.
* படிக்கும் மாணவர்களுக்குத் தேர்வுகள் முக்கியமில்லை. தேர்வுக்காக இரவு, பகல் கண்விழித்துப் படித்து பாடங்களை வாந்தியெடுக்கும் முறை பின்லாந்தில் இல்லை.
* பின்லாந்தில் ஆசிரியர் பணி என்பது, நம் ஊர் ஐ.ஏ.எஸ்., ஐ.பி.எஸ் போல மிகுந்த சமூகக் கௌரவம் உடையது..
* ஒவ்வொரு பள்ளியிலும் ஒரு மருத்துவர் இருப்பார். அவர், மாணவர்களின் உடல்நிலையை தனிப்பட்ட முறையில் கவனித்து ஆலோசனைகள் வழங்குவார்…
* ஒரு பள்ளியில் அதிகபட்சமாக 600 மாணவர்கள் இருக்கலாம்; அதற்கு அதிக எண்ணிக்கை கூடவே கூடாது…
* முக்கியமாக பின்லாந்தில் தனியார் பள்ளிக்கூடமே கிடையாது. அங்கு கல்வி என்பது முழுக்க முழுக்க அரசின் வசம்..
* கோடீசுவரராக இருந்தாலும், நடுத்தர வர்க்கத்தினராக இருந்தாலும், ஏழையாக இருந்தாலும்… அனைவரின் குழந்தைகளும் ஒரே பள்ளியில்தான் படிக்க வேண்டும்…
‘என் பொண்ணு இன்டர்நேசுனல் சுகூல்ல படிக்கிறா’ என சீன் போட முடியாது.
* கற்றுக் கொள்ளவே… அறிவை வளர்க்கவே மாணவர்கள் பள்ளிக்கு வருகிறார்கள்.
கல்வியை லாபம் தரக்கூடிய வணிகப் பொருளாக மாற்ற உலகம் எங்கும் முயற்சிகள் நடைபெற்றுவரும் வேளையில், பின்லாந்தின் கல்விமுறை மிக… மிக… வித்தியாசமாக இருக்கிறதல்லவா?